REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/105-23

4. maj 2023. godine

B e o g r a d

ZAPISNIK

DESETE SEDNICE ODBORA ZA PRIVREDU, REGIONALNI RAZVOJ, TRGOVINU, TURIZAM I ENERGETIKU, ODRŽANE 25. APRILA 2023. GODINE

Sednica je počela u 17 časova i 10 minuta.

Sednicom je predsedavao mr Dejan Radenković, predsednik Odbora.

Pored predsednika, sednici su prisustvovali članovi Odbora: dr Aleksandra Tomić, dr Živan Bajić, Zoran Tomić, Veroljub Arsić, mr Ninoslav Erić, Miodrag Gavrilović i Zoran Zečević.

Sednici su prisustvovali zamenici odsutnih članova Odbora: Nikola Radosavljević (zamenik člana Odbora Dragomira Karića), Uglješa Marković (zamenik člana Odbora Snežane Paunović), Željko Veselinović (zamenik člana Odbora Dalibora Jekića) i Vojislav Vujić (zamenik člana Odbora Živote Starčevića). Sednici je prisustvovao i Dragan Vulić, zamenik člana Odbora mr Dejana Radenkovića.

Sednici nisu prisustvovali članovi Odbora: Tijana Davidovac, Pavle Grbović, Zoran Sandić, Đorđe Stanković, Nebojša Zelenović, niti njihovi zamenici.

Sednici su na poziv predsednika Odbora iz Ministarstva rudarstva i energetike prisustvovali Veljko Kovačević, posebni savetnik i Rade Mrdak, savetnik ministra.

Na predlog predsednika, Odbor je većinom glasova utvrdio sledeći

D n e v n i r e d

1. Razmatranje Predloga zakona o izmenama i dopunama Zakona o korišćenju obnovljivih izvora energije, koji je podnela Vlada (broj 011-504/23 od 17. marta 2023. godine), u pojedinostima.

Prva tačka: **Predlog zakona o izmenama i dopunama Zakona o korišćenju obnovljivih izvora energije**

Odbor je razmotrio Predlog zakona o izmenama Zakona o korišćenju obnovljivih izvora energije u pojedinostima i podneo Narodnoj skupštini.

U pretresu u pojedinostima amandmane koje je podneo obrazložio je narodni poslanik Miodrag Gavrilović, član Odbora. U amandmanu koji je podneo na član 7. Predloga zakona, kad je reč o metodologiji za određivanje maksimalne cene za povlašćene proizvođače, data su različita obrazloženja od predstavnika Ministarstva i Vlade. Metodologija može da bude nepravedna u smislu što se mora promeniti zbog vetroparkova i cene po kojoj vetroparkovi nisu imali ravnopravan tretman. Treće obrazloženje je bilo da metodologija AERS nije najbolje primenljiva na ovaj slučaj. Država treba da ima preciznu metodologiju koja će biti takva da ljudi koji donose odluku o cenama imaju pred sobom određenu vrstu zadatih formi koje moraju da ispune da bi ta metodologija bila ne samo okvir već ograničavajući faktor. Amandmanom koji je podneo na član 12. Predloga zakona uvodi se ograničenje za domaćinstva i privredu u pogledu veličine elektrana koje mogu da izgrade i da pokriju sopstvenu potrošnju električne energije. Ocenio je da je rešenje u Predlogu zakona suprotno interesima domaćinstava i privrede u Republici Srbiji. Ministrastvo rudarstva i energetike Republike Srbije u januaru 2023. godine je predložilo izmenu Zakona o korišćenju obnovljivih izvora energije koja nije sadržala ograničenja za domaćinstva i privredu. Tokom javne rasprave nije održan ni jedan događaj na kome bi predstavnici Ministarstava obrazložili novine koje zakon donosi. Posle javne rasprave se obelodanjuje predlog Distribucije Srbije da se instalisana snaga kupca-proizvođača za domaćinstva ograničava na 6,9 kilovata, odnosno na 150 kilovata za privredu. Za uvođenje ovog ograničenja nije ponuđen ni jedan argument od strane Elektrodistribucije Srbije. Postojeće rešenje predviđa da kupci-proizvođači mogu bez ograničenja da se priključuju na elektroenergetski sistem. Postojeći član 58. stav 3. Zakona propisuje da je maksimalna instalisana snaga kupca-proizvođača jednaka odobrenoj snazi njegovog priključka. Uvođenjem ograničenja kupci-proizvođači neće moći da pokriju sopstvene potrebe. Ovim ograničenjem će najviše biti pogođene proizvodne kompanije i privreda koje su među najvećim potrošačima električne energije. Tvrdnja da bi svi potrošači prešli na grejanje na struju je prilično proizvoljna i nije realna jer je 240 megavata jako puno. Ako je u prethodnih godinu dana bilo nešto više od 1000 kupaca-proizvođača koji su domaćinstva, tek za 20 godina bi stigli do 240 megavata. Naveo je primer Slovenije, gde u sistemu ima 3900 magavata maksimalne proizvodnje, od čega je 200 megavata kupaca-proizvođača, što je 5,13 %. U Srbiji je udeo 0,18 %. Postavio je pitanje da li taj udeo od 0,18 % može da bude veći problem nego što je Sloveniji 5,13%. Novom merom se za tri puta smanjuje potencijal za korišćenje solarne energije sa 17,25 kilovata na 6,9 kilovata. Izneo je mišljenje da nema razloga da se na ovaj način domaćinstva i privreda ograničavaju. Ovom merom se ne pospešuje zaštita životne sredine, a nema ni drugih efekata kao što je smanjenje zavisnosti od uvoza energenata sa porastom obnovljivih izvora energije.

Nakon toga, Odbor se izjasnio o svim podnetim amandmanima i podneo

I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o korišćenju obnovljivih izvora energije.

Odbor je odlučio da predloži Narodnoj skupštini **da prihvati** sledeće amandmane:

* na član 1. koji je podnela narodni poslanik dr Aleksandra Tomić;
* na član 3. koji je podnela narodni poslanik dr Aleksandra Tomić;
* na član 6. koji je podnela narodni poslanik dr Aleksandra Tomić;
* na član 8. koji je podnela narodni poslanik dr Aleksandra Tomić;
* na član 9. koji je podnela narodni poslanik dr Aleksandra Tomić;
* na član 10. koji je podnela narodni poslanik dr Aleksandra Tomić;
* na član 12. koji je podnela narodni poslanik dr Aleksandra Tomić;
* na član 14. koji je podnela narodni poslanik dr Aleksandra Tomić;
* na član 17. koji je podnela narodni poslanik dr Aleksandra Tomić;
* na član 23. koji je podnela narodni poslanik dr Aleksandra Tomić;
* na član 24. koji je podnela narodni poslanik dr Aleksandra Tomić;
* na član 25. koji je podnela narodni poslanik dr Aleksandra Tomić.

Odbor je odlučio da predloži Narodnoj skupštini **da odbije** sledeće amandmane:

* na član 1. koji je podneo narodni poslanik Aleksandar Olenik;
* na član 1. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 1. koji je podneo narodni poslanik Miroslav Aleksić;
* na član 1. koji su zajedno podneli narodni poslanici Ivana Parlić i Borislav Novaković;
* na član 1. koji su zajedno podneli narodni poslanici Marina Lipovac Tanasković i Đorđe Stanković;
* na član 2. koji je podneo narodni poslanik Aleksandar Olenik;
* na član 2. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 3. koji je podneo narodni poslanik Aleksandar Olenik;
* na član 3. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 4. koji je podneo narodni poslanik Aleksandar Olenik;
* na član 4. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 5. koji je podneo narodni poslanik Aleksandar Olenik;
* na član 5. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 6. koji je podneo narodni poslanik Aleksandar Olenik;
* na član 6. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić
* na član 7. koji je podneo narodni poslanik Aleksandar Olenik;
* na član 7. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 7. sa ispravkama koji je podneo narodni poslanik Miodrag Gavrilović;
* na član 8. koji je podneo narodni poslanik Aleksandar Olenik;
* na član 8. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 9. koji je podneo narodni poslanik Aleksandar Olenik;
* na član 9. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 10. koji je podneo narodni poslanik Aleksandar Olenik;
* na član 10. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 11. koji su podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 12. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 12. koji su zajedno podneli narodni poslanici Radomir Lazović, doc. dr Biljana Đorđević, Robert Kozma, prof. dr Jelena Jerinić i prof. dr Đorđe Pavićević;
* na član 12. koji su zajedno podneli narodni poslanici Aleksandar Jovanović, Danijela Nestorović, Milinka Nikolić, Nebojša Cakić i dr Đorđe Miketić;
* na član 12. koji je podneo narodni poslanik Đorđe Komlenski;
* na član 12. koji su zajedno podneli narodni poslanici Marina Lipovac Tanasković, Ivana Parlić, Miroslav Aleksić, Borislav Novaković i Đorđe Stanković;
* na član 12. koji su zajedno podneli narodni poslanici Milovan Jakovljević, Boško Obradović, mr Ivan Kostić, prof. dr Tamara Milenković Kerković, Borko Puškić i Radmila Vasić;
* na član 13. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 14. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 14. koji su zajedno podneli narodni poslanici Marina Lipovac Tanasković, Ivana Parlić, Miroslav Aleksić, Borislav Novaković i Đorđe Stanković;
* na član 14. koji su zajedno podneli narodni poslanici Milovan Jakovljević, Boško Obradović, mr Ivan Kostić, prof. dr Tamara Milenković Kerković, Borko Puškić i Radmila Vasić;
* na član 15. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 16. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 16. koji su zajedno podneli narodni poslanici Marina Lipovac Tanasković, Ivana Parlić, Miroslav Aleksić, Borislav Novaković i Đorđe Stanković;
* na član 17. koji su podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 17. koji su zajedno podneli narodni poslanici Marina Lipovac Tanasković, Ivana Parlić, Miroslav Aleksić, Borislav Novaković i Đorđe Stanković;
* na član 17. koji su zajedno podneli narodni poslanici Radomir Lazović, doc. dr Biljana Đorđević, Robert Kozma, prof. dr Jelena Jerinić i prof. dr Đorđe Pavićević;
* na član 18. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 19. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 20. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 21. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 22. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 23. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić;
* na član 24. koji su zajedno podneli narodni poslanici Srđan Milivojević, Ksenija Marković, Sanja Miladinović, dr Nenad Mitrović i dr Dragana Rakić.

Za izvestioca Odbora na sednici Narodne skupštine određen je mr Dejan Radenković, predsednik Odbora.

PREDSEDNIK

mr Dejan Radenković

Sednica je prenošena u live stream-y i tonski snimana, a video zapis se nalazi na internet stranici Narodne skuštine.

Sednica je zaključena u 18 časova i 5 minuta.

SEKRETAR PREDSEDNIK

Aleksandra Balać mr Dejan Radenković